भिलाई. गुरुवार को तेज अंधड़ और तूफान की चपेट में आने से सेक्टर-10 सड़क-30 निवासी सुखदेव सिंह सेक्टर-6 की मौत हो गई। वह बुक डिपो में काम करता था। शाम को किसी काम से सुपेला गया था। वहां से लौटते समय बारिश होने लगी। बारिश से बचने के लिए वह पेड़ के नीचे खड़ा हो गया। उसी दौरान तेज हवा से पेड़ उसके ऊपर गिर गया। जिसमें दबकर सुखदेव की मौके पर ही मौत हो गई।
भिलाई नगर थाना पुलिस ने बताया कि सुखदेव सिंह को पेड़ के नीचे दबा लोगों ने देख लोगों ने मिलकर पेड़ को हटाया, लेकिन तब तक उसने दम तोड़ दिया था। वह सेक्टर-6 बुक डिपो में काम करता था। अपने वह अपने घर का एकलौता लड़का था। घर पर उसकी मां, दो बहने, पत्नी और दो वर्ष की बेटी है। पूरे परिवार की जिम्मेदारी उसी पर थी। लेकिन अंधड़ ने एक हसता खेलता परिवार के चिराग को बुझा दिया।
मां और पत्नी का रो-रोकर बुला हाल
मां को जैसे ही घटना की जानकारी हुई। वह बदहवास हो गई। पत्नी और बच्चों का रोना सुनकर आस पास के लोग पहुंचे। उसका ढाढ़स बढ़ाते रहे। इधर दो वर्ष की मासूम के सिर से पिता का साया उठ गया।